Kaisulle taivas
Taivaassa ain’ kun tanssitaan
 Niin sinne naiset halaa,
 Siell’ julki kurttiseerataan
 Vaikk’ tääll’ se tehdään salaa.
 Viel’ vaivais-Kaisu laulaa niin:
 ”Taivaassa häät on suuret,
 Ja hänkin morsio ehta-fiin”,
 Siis suudeltavat huulet.

 Mutt’ jos lie perää jutussa,
 Ett’ papit Kaisaa pettää
 Sen vuoksi, että rauhassa
 Vois rikkaat köyhää kettää,
 Niin silloin itse perkele
 Ei paljon ovelampi;
 Vaivaisen, köyhän pettäjä
 On konna katalampi.

 Ja niin se on – ei toivoa
 Oo päästä taivaan häihin,
 Erheitä, harhaluuloja
 Miel’kuvat moiset – näihin,
 Maanpäällisiin vain kiintykää,
 Ei löydy muuta elämää.
 Tää tehtäköön niin somaksi,
 Ett’ Kaisu uskoo taivaaksi!

Runot